**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις παρακάτω προτάσεις ως προς την ορθότητά τους γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Το Ισλάμ έχει πολλά δάνεια στοιχεία από τη Χριστιανική και την Ιουδαϊκή θρησκεία.

2. Το Σχίσμα των εκκλησιών δεν προκάλεσε αντιβυζαντινή διάθεση στην Ιταλία.

3. Υπήρξε περίοδος κατά την οποία το Κράτος της Ηπείρου κατέστη σοβαρός ανταγωνιστής της Νίκαιας στην προσπάθεια αποκατάστασης της Βυζαντινής Αυτοκρατορίας.

4. Μετά την Άλωση της Κωνσταντινούπολης από τους Τούρκους το Παρίσι θεωρήθηκε ως Τρίτη Ρώμη.

5. Πεποίθηση των ανθρώπων της εποχής του ανθρωπισμού ήταν ότι η επιστήμη δεν μπορεί να εξελιχθεί.

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το παλαιότερο:

α. άλωση της Κωνσταντινούπολης από τους Σταυροφόρους

β. Ειρήνη της Αυγούστας

γ. πρώτος περίπλους της Γης από τον Μαγγελάνο

δ. πρώτο σχίσμα των εκκλησιών

ε. άλωση της Κωνσταντινούπολης από τους Οθωμανούς

(μονάδες 5)

**Μονάδες 10**

**1.β.**Να εξηγήσετε το περιεχόμενο των ιστορικών όρων: *δυνατοί, γαζήδες.*

**Μονάδες 8+7=15**